OpenLLM-France/wikimedia huggingface dataset:
# Er gêric wenn, traon ar menez

Oberennoù damheñvel pe handelvoù all zo ivez, gwelout Er gêrig wenn, traoñ ar menez.
| ◄ Fanch Colleter | Er gêric wenn, traon ar menez | Pa oann war dosenn Runfaou ► |
Er gêric wenn, ’n traon ar menez,  Irei tra la la la dira lalaireu ! Eman ma douz, ma c’harantez ;
 Eman ma douz, eman ma c’hoant, — irei etc. Eman ma hol gontantamant.
 A-bars ann noz me hi gwelo, Pe ma c’halonic a ranno.
 Ma c’halonic n’eo ket rannet, Ma dousic coant am eus gwelet.
 Hanter cant nozvès ez on bet En toul he dor, na wie ket ;
 Ar glao, ann aval ma foetad,
Ken a zivere ma dillad ;
 Na deu netra d’am c’honsoli, Met ann alenn euz he guele ;
 Met ann alenn euz he guele, A deu dre doullic ann alc’huez.
 Tri re voto am eus uzet, He digarez na wienn ket ;
 Ar bevaro ’m eus commancet, He digarez na ouzon ket ;
 Pemp re, siouas ! pa vô contet, He digarez na ouzon ket.
 — M’eo ma digarez a fell d’ec’h, Na eo ket me hen cuzo d’ec’h :
 Tri hent ’zo a hep tu d’am zi, Choazet-hu hini pe hini ;
 Choazet ’nn hini garfet anhê, Ho casso pell euz al lec’h-se. . . . . . . . . . . . .
 Gwell’ eo carantez, pa blich d’in, Eget mado na fell ket d’in ;
 Mado a deu mado hec’h a, Mado n’ servijont da netra ;
 Mado hec’h a, ’n giz per melenn, Carantez ’bâd da virwikenn ;
 Gwell’ eo carantez, leiz ann dorn, Get aour hac arc’hant leiz ar forn !...
Canet gant Job Corbin, mevel, en Huelgoat, 1872.
# Er gouyan, guet é frim

| ◄ Gùérhiès santel, Mari hur Mam tinér | Er gouyan, guet é frim | Doué en Tad a viscoah ► |
* Er gouyan, guet é frim, en dès qùitteit en doar,
* En éerh taiet e rid a ziar er manné,
* En nehué-han e huéh un ahuél blot ha cloar,
* En doar sclasset e duêm (hag e gav er vuhé) (bis).
* Avel doh é henal, a bep tu ne huélér
* Nameit boquetteu caër é tigueor ou délen ;
* Eit saludein mis mai, a bep tu ne gleuér,
* Nameit einedigueu (é laret ou sonnen) (bis).
* Doh ou musik quen douç, quel lan a vêlodi,
* Joéntamb éhué hur boéh, ha chairramb boquetteu ;
* Eit goarnissein autér hur mam câret Mari,
* Ha gloëstramb ol dehi (guet joé hur haloneu) (bis).
* Mari aveid omb ol e zou lan a zoustér,
* Reit hi dès d’emb mil guéh mercheu a garanté :
* Er mis-men quer bourrabl tro-ha-tro d’hé autér
* Eid hi zrugairécat (hum zastumamb bamdé) (bis).
* Offramb amen dehi hun inourieu distér,
* Hi e daulou ar-n-amb selleu a garanté ;
* Nitra ne hra bleuein calon ur vam tinér
* Èl an inour e hra (dehi hé bugalé) (bis).
* Quentéh èl goleu-dé, stouyet en hé chapel,
* Ni e zei de larèt de Vari hur peden ;
* Ha quênt ma rei en dé é rang d’en noz tihoel,
* Eit cannein gloër dehi (ni e zei ol aben) (ter).
* Mar d’omb enta gredus de inourein Mari,
* Hi hun zennou guet-hi de vlein en nean un dé ;
* Inou, é creis er joé, er han ha mêlodi,
* É cavehemb anfin (er peah ha lehuiné) (ter).
* J. G.
# Er gonsolation a za goudé en trebille, ret-é neoah guut souffrein hemh consolation

| ◄ Penaus é ma ret hum sonnat ér fé hac én espérance, a p’hum gavér é circonstanceu a zisco bout contrellan dehai | Er gonsolation a za goudé en trebille, ret-é neoah guut souffrein hemh consolation | Ni a zeli douguein trema en nean ol er chongeu a hun speret hac ol en desirieu a hun halon ► |
HUM rejouisset, Rouannés en nean, rac er mab e hoès méritet douguein étré hou tigosté, ha de béhani en hou poai ouilet quement a p’en deoai ean lamet er marhue guenoh, a zou ressuscitet èl m’en deoai ean promettet.
Jouisset é peah a nehou hac ag é gonzeu tinér, a pe bligeou guet-ou hum ziscoein ha conze dohoh beta en dé é péhani é vontou d’en nean.
Just-é ma hou pou mui a lod eit hanni aral én avantage ag é Résurrection, a pe hoès queméret mui a lod eit hanni arni é ol er péh en deoai bet d’andur én é Bassion.
Péh ur joé aveit oh, brasset ur gonsolation, er gùélet guet ol er splander hac er gloër ag é zivinité !
Chetui enta hou tareu séhet, er gouli donn a hou calon chairret, hou souffranceu passet.
Me mab, Doué a zou guet é amiet én trebille, eit ou hrihuat dré en doustér ag é hræce ; hac ean a zegasse dehai, a pe gar, er gonsolation arlerh er boén, en doustér goudé en ùerhoni.
Er Roué-Prophet a santas quement-cé. Doué, e m’ean, en dès streaüet er gonsolation ém inean, revé en affliction en deoai degasset teign.
Mar da Doué, a lar ean hoah, d’abandonnein, gùéhavé, en dén Just d’en tampest, ean a ra dehou anfin cavouit arré en amzér gaër.
Hui a hanaüe, Guirhiés santel, en drougeu a anduran a oudé gùerço ; mæs m’hum ùéle attaüe hemb consolation.
Me mab, penaus-benac ne santet quet a gonsolation, n’en doh quet hemb ur gonsolation benac.
N’en dé ur gonsolation sonn aveit oh chongeal é tet, dré hou trebille, de vout haval doh Jesus, hac en hou laca en trebille én hent ag en nean ?
Doué en dès é zesseinieu a pe lausq é serviterion de souffrein, hemb gobér dehai tanhouat er honsolationeu-zé a béré é conzet.
Bout-zou Sænt péré en dès passet dré en trebille hac er séhour, hemb receu en disterran consolation.
Amiet Jesus ne zeliant quet bout haval doh en amiet ag en doar, péré ne vennant quemér poén aveit ou amiet, meit rac me mant ingorto a vout imbèr recompanset guet-ai.
Laqueit tout étré deorn en Eutru Doué. A pe vou necessær, pé memb pourfitable er honsolationeu deoh, hui hou pou ind.
Hui e hoès én hou souffranceu græce Jesus, péhani hou soutén, hac é hræce a zou assès aveit oh.
Er Sænt en dès Jesus lausquet de souffrein, hemb gobér dehai santein consolation erbet, a gavai ou honsolation é vout hemb consolation, rac ma ouyent é tai ou haranté de vout purroh ha parfættoh.
Gorteit hoah un herrad, gorteit en accomplissemant ag er promesseu en dès groeit Jesus d’er-ré a souffre.
Ean a brepar deoh én nean doustér ha madeu én abondance.
Ha nezé, me mab, ur péhour èl oh, ag ean a éel goulen bout consolet ?
Er péh a zeli consolein ur péhour pénitand é chongeal penaus, én ur souffrein hemb consolation, ean a efface surroh é béhedeu.
# Er gourmandis e zou

| ◄ En nemb e houyehé | Er gourmandis e zou | Er péhèd a golér ► |
* Er gourmandis e zou lacat é bligeadur
* Én daibrein hag ivèt ha lies hemb mesur :
* Ur gourmand zou hanval doh ul lon hemb ræson,
* Ha guet é gorv é ma é chonge hag é galon.
* Er gourmand e zou memb goah aveid el lonnèd :
* Arlerh m’ou dès torret ou nan hag ou séhèd,
* El lonnèd brutallan e houi hum goutantein,
* Mæs er gourmand liès ne houi quet hum vollein.
* Gùélet er heih ivraign astennet ér vouillen,
* Ol goleit a loustri ag en treid bet er pèn,
* Ha hui e hanàuou é ma er gourmandèd
* Cand gùéh disprisaploh memb aveid el lonnèd.
* É déad e zou foénhuet, é sél e zou béhus,
* É zivar e zou manq, é stad e zou méhus ;
* E hanal memb e daul ur vlas voér ha ponnér,
* Ha peb-unan doh-t-hou e bêlla guet dongér.
* Mæs en ivraignereah, méhus eid er bautrèd,
* E zou hoah méhussoh cand gùéh eid er merhèd ;
* Chongeal hemb quin é hès é misq er gristenion
* Merhèd quen digampen e hra droug d’er galon.
* Béh réglet a vihan ha pêlleit guet hirris
* Doh er gompagnoneah taulet d’er gourmandis,
* Ma ne vennet imbér col inour hag inean,
* Ha chairrein eit jamæs doh-oh doreu en nean.
* J. G.
# Er gêrig wenn, traoñ ar menez

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Er gêric wenn, traon ar menez, gant Fañch an Uhel, e-barzh Soniou Breiz-Izel (1890)
* Er Gerig wen, traon ar mene, gant Maurice Duhamel, e-barzh Gwerziou ha Soniou Breiz-Izel (1913)
* Er gerig wen, traon ar mene, gant Maurice Duhamel, e-barzh Mélodies Kymriques (1925)
# Jesus, hemâ eo ar guer charmant

Oberennoù damheñvel pe handelvoù all zo ivez, gwelout Tregontvet Cantic. Evit en em excita da garet Jesus e poent ar Gommunion.
| ◄ Deut, va Doue, leun a vadelez | Jesus, hemâ eo ar guer charmant | Me a gred fermamant emâ presant ► |
* Jesus, hemâ eo ar guer charmant !
* A draou so ennâ comprenet !
* Leun eo eus a eur gontantamant
* A so ouz tud ar bed cuzet.
* Jesus eo va laouennidiguez,
* Ha ne zeziràn nemetàn ;
* Va c’halon e pep tristidiguez,
* A guef e fligeadur ennàn.
* Penaos, va Jesus, e ve possibl
* E ve nep calon ouzoc’h yen ?
* Ah ! mar deus nicun quen insansibl ;
* Va hini-me, ne vet biquen.
* Pa vez ur galon deoc’h, va Jesus,
* Hi a zo a douçder carguet !
* Hac en zo hini quer malheürus
* A ell beva hep ho caret ?
* Perac n’ameus-me an avantaich
* Da zerc’hel mad d’ho carantez ?
* Allas ! va c’halon so quer volaich
* Ma ho car a boan un dervez.
* Va Jesus, na bermetit pelloc’h
* E ven ingrat en hoc’h andret ;
* Grit ma vezìn d’ho craç fideloc’h,
* Na vanquìn jamæs d’ho caret.
* Caromp Jesus a gar ac’hanomp ;
* Caromp-én eus hon oll c’hallout ;
* Estranch eo e vadelez ouzomp,
* Ha n’en deo quet just e anaout ?
* M’ho car, va Jesus, hac ho caro ;
* Ha dre ho carantez bepret
* E fell dìn souffr bete ar maro
* Beza evidoc’h goal-dretet.
* Deut, va Jesus, deut prest em c’halon,
* Evit m’ho carìn mui ouz-vui,
* Ha na zilessot quet ac’hanon
* Da zont biquen d’oc’h offansi.
# Jesus-Christ en deus permetet

Oberennoù damheñvel pe handelvoù all zo ivez, gwelout Pempet-a-tregont Cantic. Var ar fæçon da enebi ous an tentacionou.
| ◄ Evit beva e graç Doue bepret | Jesus-Christ en deus permetet | Chetu c’hui ermeas a dreveil ► |
* Jesus-Christ en deus permettet
* Ma vige gant Satan tentet,
* Evit reï deomp-ni moyenou
* Da zont a benn eus hor viçou.
* An dentation n’ê quet pec’het
* D’an nep ne deus quet consantet ;
* Ober hep mui-quen penn dezi
* Zo ur victor vras varnezi.
* Digant Doue e ranqueur goulen
* E c’hraçou nerzus da zouten
* Violanç an dentation,
* Oud e bidi ar vir galon.
* R’ho pezo e Doue ho fizianç,
* Hac eus ac’hanoc’h disfizianç ;
* Ne douc’h nemet sempladurez,
* Ne viot quen hed ho puez.
* Red eo deoc’h en em brepari
* Gant couraich vras da gombati :
* Buez Jesus evit armou
* Ho pezo hac e veritou.
* Mar bezit tentet gant Satan,
* Livirit dezàn quer-buan :
* Me so da Jesus benniguet,
* Teac’h pell diouzìn, diaoul milliguet.
* Caër ac’h eus ober da effort
* D’am c’haout da veza da gonsort ;
* Te so ur speret reprouvet,
* Hac en tan da viquen strinquet.
* Birviquen commerç gane-dè
* N’am bezo, m’en assur didè ;
* En em zioüal diouc’h da laçou,
* A rìn gant sicour va Autrou.
* Ha m’ar deu ar bed milliguet
* D’ho sollicita d’ar pec’het,
* Oc’h offr deoc’h he blijadurez,
* So quellies a dromplerez.
* Gant couraich livirit dezàn :
* Da Jesus oun eus a vremàn ;
* Condaonet eo da oll œuvrou
* Dre e vuez hac e vertuziou.
* Jesus a garàn, netra quen,
* Hac a garìn hivisiquen ;
* En a raï va flijadurez,
* Queit ha ma vezìn e buez.
* Ma c’hoarfe d’ar c’hic stourm ouzoc’h,
* En em zisfiit ac’hanoc’h ;
* Sul dangerussoc’h eo certen
* Ma emoc’h atau ouz en douguen.
* Livirit neuze da Jesus ;
* C’hui so va Zad carantezus ;
* Da oll blijadur ar c’horf-màn
* A galon vad e renonçàn.
* Croas Jesus, c’hui eo va fartaich,
* Ennoc’h emeus mil avantaich ;
* Ennoc’h e teziràn mervel
* Evit mont d’ar c’hloar eternel.
# Jean-Louis ha Marivon

Jean-Louis Ha Marivon
Beajet em eus Bretagne, ar c'herioù war ar maez Me 'ha gant ma bisiklet ha gant ma marc'hadourez,
Na dre-se' on deuet da formiñ tiegez O na, ne' vank netra ennañ nemet ar vriedelezh
E Treglamus tri miz' on bet e-barz ti ma mestrez Ec'h ober dezhi he labourioù, e kavout berr an amzer...
Anavezet em-eus eur femelenn a oa deus ma doare O nag, evit ar c'hentañ gwech em 'oa gwelet anezhi.
O nag, evit ar c'hentañ gwech em 'oa gwelet anezhi. E oa un nozvezh goude koan e-barzh un ostaleri
O nag, pa sellen deus outi me 'gaves dezhi an aer vad O na, pa c'hoarzhen deus outi, na, luche din he lagad
O, serten me 'soñje neuze 'oan gant Doue choazet Da vezañ bet uniset, ha bet hon daou daou bried
O na' me' c'houlas ziganti en eur toned deus ar ger Na 'peus ket c'hoant 'ta, plac'h yaouank, o d'ober din promesi ?
O na, ne ran ket promesioù, nann, d'ar paotred yaouank O kar ul lodenn vraz anezhe, na, 'gav mad ar gwin ardant.
O, me am-eus bet asuret, o na, touet war ma fe O na, birviken paotred vezv gousko barzh ma gwele.
O, c'hwi a zo plac'h a feson, a gredan, Marivon Ma ' ha da espliko deoc'h, o na, ma c'hentañ rezon.
Kar gwall biskoazh ez on bet mezv ha birviken ne vin Peotramant me 'sino deoc'h o pa droad d'am distrujiñ
O, me' fell din beviñ mad pa ve kreñv an arc'hant Ha 'leuskiñ ar vezventi, gant an dud inosant.
O, med tostaat a ra d'an noz, n'omp ket c'hoazh barzh ar ger Kenavo 'ta, Jean-Louis gaezh, o, te 'vo ma servijer...
Med benn un nozvezh da c'houde me ne oan ket heñvel O na, 'vid diskenn gant an hent, o na, 'vid mont d'ar wantenn.
# Jesus-Chrouist hur Salvér

| ◄ Péh trous zou ar en doar | Jesus-Chrouist hur Salvér | Doué en dès cleuet hur peden ► |
* Jesus-Chrouist hur Salvér
* E zou deit ag en né,
* Inouramb é victoër
* Én ur gannein guet joé.
* Ean e feah Lucifér,
* E zistreah hur glahar,
* E scùil ar hur misér,
* Doustér ;
* D’er heih péhour
* E ra secour,
* Séhamb enta hun dar.
* Ne zischen ar en doar
* Nameit dré garanté ;
* É garanté e lar :
* P’hou câran, câret-mé ;
* Pe houlen enta Doué
* Ur garanté tinér,
* Cresquamb hur haranté,
* bamdé,
* Revou dehon
* Ol hur halon,
* Revou hun ol doustér !
* O inourieu trompér,
* Mé ven hou tisprisein,
* É huélèt me Salvér
* Doh hum humiliein ;
* M’hum hoarantou perpet
* Doh hon toustér cruel,
* Pêlleit, ne zalhet quet
* Louiet
* Én hou laceu
* Quin me faseu,
* Me vou de Zoué fidel.
* O me frièd santel,
* Ne gâran meit oh-hui,
* Ha groeit ma vein fidel
* D’hou cârein mui-oh-mui,
* Ne gavan lehuiné
* Meit guet-n-oh ar en doar,
* Hui e hra me ol joé
* Bamdé,
* Tennet m’inean
* Guet-n-oh d’en nean,
* M’hou cùélein én hou cloër.
* J. G.
# Jesus a Nazareth

| ◄ Ar baradoz | Jesus a Nazareth | Santelez Jehovah ► |
1. Perag an drouz a glevan me
’Barz er gear vras a Jericho,
Daoust petra a zo a neve
Ma tired ar bobl tro war dro?
Hag an holl ho deus respontet: Tremen ra Jesus a Nazareth.
$\left\$
(bis)
2. Jesus, ha piou eo an den ze,
Ma red an holl ’vid hen gwelet,
Eur paour hag hen ’n euz kalite
Ma vo an holl rag-han pleget?
Hag an holl ho deus respontet: Tremen ra Jesus a Nazareth.
$\left\$
(bis)
3. Jesus! heman eo an hini
Neuz ’vid omp paeet ar ranson
An holl digant-han, dre bedi
Ho devoa iec’hed ha pardon.
Ar gomz se e karfen klevet: Tremen ra Jesus a Nazareth.
$\left\$
(bis)
4. Dont a ra c’hoas dre he gomzou
Da ober an dro d’an Arvor.
Merk he dreid zo war hon henchou,
En eur vont e sko war peb dor.
Lavaromp ’ta gant joausted: Tremen ra Jesus a Nazareth.
$\left\$
(bis)
5. „O c’houi holl pere zo skuizet
„Ha bec’hiet en ho kalonou
„Deud d’am c’haout, hen deus lavaret,
„E kevfet peoc’h d’hoc’h ineou.“
He zorn zo breman astennet, Tremen ra Jesus a Nazareth.
$\left\$
(bis)
6. Mar troomp kein d’he Aviel
Mar tisprizomp he garante,
’N’eur zistrei d’he vro selestiel
Hen hon lezo d’hor follente,
O komz euzus pa vo klevet: Tremen ra Jesus a Nazareth.
$\left\$
(bis) :
# Jenovefa Rustefan

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Jenovefa Rustefan (1846)
* Jenovefa Rustefan (1867)
* Jenovefa Rustefan (1883)
# Jesus a han-amb sourciabl

| ◄ O mistér en Drindèd santel | Jesus a han-amb sourciabl | Stouyet ar men deuhlin ► |
* Jesus a han-amb sourciabl,
* Quênt eit merhuel,
* E hras ag é gorv adorabl
* Ur boéd santel :
* Préciusset un donæzon !
* Cannamb ihuél :
* Gloër de Jesus, Roué hur halon,
* E zischen quen izél.
* Er bara e change a sustanç
* Avel er gùin,
* E za de vout, dré é buissanç,
* É gorv divin :
* Doué memb el lar : tàu, me ræson !
* Cannamb, etc.
* Pe gonsacr er bélêg aben
* É ma presant
* Jesus, hur Salvér, Doué ha dén,
* Ér Sacremant :
* Sentein e hra doh péherion.
* Cannamb, etc.
* Jesus e zou é peb Hosti
* Lan a vuhé ;
* E garanté er sacrefi
* Eid omb bamdé :
* O miracl a gompassion !
* Cannamb, etc.
* Mar dér a torrein en Hosti
* A béhieu,
* Jesus e zou é peb hani
* Ag en tammeu,
* Hemb andur marw na passion :
* Cannamb, etc.
* Ni e remerq ér sacrefiç
* Bara hemb quin ;
* Ne huélamb nitra ér Haliç
* Nameit er gùin.
* D’un Doué cuhet mêlation :
* Cannamb, etc.
* Ne vern quet pèd e gommuni,
* Receu e hrant
* Jesus a béh é peb Hosti
* Er Sacremant.
* Péh madeleah, christenion !
* Cannamb, etc.
* Mæs étré-z-hai péh différanç
* Pe receuant ;
* Ha péh quen dishaval santanç
* E véritant,
* É hobér ur memb action !
* Cannamb, etc.
* Er ré vat e gav ou bonheur
* Ér Sacremant,
* Er re fal e gav ou maleur
* A pe dostant
* É goal stad d’er gommunion.
* Cannamb, etc.
* Jesus d’er gristenion fidel
* E zou buhé,
* D’er ré zou ér péhèd marhuel
* Ur marw nehué ;
* Ind e refresq é bassion.
* Cannamb, etc.
* Raccé, péhour, quênt hum avanç
* Doh taul Jesus,
* Examinet hon couscianç ;
* Mar d’oh cablus
* Netteit-hi é covézion.
* Cannamb, etc.
* En Ælèd guet respet e grein
* Pe gontamplant
* Majesté Jesus Doué ha dén,
* Ér Sacremant :
* Ind e gondan hur yeinnion :
* Cannamb, etc.
* Pe gav Jesus é bligeadur
* É chom guet-n-emb,
* Hag é rein d’emb eit mâgadur
* É gorv ean-memb ;
* Guet joé ha consolation
* Cannamb, etc.
* N’helloh quet gobér davantaj,
* O Roué a hloër,
* Aveit bout hui-memb hur partaj
* Én hur misér :
* Raccé guet obligation
* Cannamb, etc.
* R. Pourchasse.
# Jesus adorabl

| ◄ Péhet e mès a groaidur | Jesus adorabl | Clasq, ô péhour ► |
* En inean.
* Jesus adorabl,
* Penaus é hrein mé
* Pénigen jaugeabl
* Doh me fallanté ?
* Jesus, me Salvér,
* M’hou pèd d’em disquein
* Penaus hi gobér
* Eid hum acqùittein.
* En inean.
* Groeit hou poé ur yun
* A zeu-uiguênd dé ;
* Me ven peb suhun,
* Épad mem buhé,
* Ar vara ha deur
* Yun mar goulennet :
* Ah ! d’em inean peur,
* Jesus respondet.
* Jesus.
* Nepas, me hroaidur,
* N’er goulennan quet,
* Me venné andur,
* Rac ma hoès péhet ;
* Mæs, beah én éhuéh
* Doh er gourmandis,
* Acqùittet perhuéh
* Yuneu en Ilis.
* Jesus.
* Mar groet abstinanç,
* Groeit-ean guet avis ;
* Choéget eit bihuanç
* Hemb quin er requis ;
* Memb un dra distér
* E ziovéret,
* Mar dé eit men gloër
* Vou recompancet.
* En inean.
* Hou corv adorabl
* Zou bet flagellet ;
* Me horv miserabl
* E vou dispennet,
* Mar dé necessær,
* Er gobér e hrein ;
* Jesus, tad tinér,
* Ah ! respondet d’ein.
* Jesus.
* Nepas, me hroaidur,
* N’er goulennan quet ;
* Mæs hum hoarnet pur
* Tré ma vihuehet ;
* Sonn én honestis,
* Réglet hou conzeu,
* Jamæs fal hantis,
* Jamæs fal gesteu.
* Jesus.
* Mar fal d’oh open
* Paiein hou telé,
* Aveit pénigen
* Hou pet soin bamdé
* D’offrein d’hou Crouéour
* Hou ç’ol trebilleu,
* Hou poén ha labour,
* Hag hou pedenneu.
* En inean.
* Hou teourn santel
* E zou bet tachet ;
* Me ré criminel
* Ne veint-ind trézet ?
* Douçoh vou er gloès
* Eid en tan eahus,
* Ha m’er groei dré choéj,
* Mar el lar Jesus.
* Jesus.
* Pas, inean fidel,
* Jamæs n’el larein,
* Mæs hui e hrei gùel
* Mar sentet doh-ein :
* Guet-hai d’en dud queih
* Reit alézoneu,
* Ha guet madeleah,
* Séhet ou dareu.
* En inean.
* Ha hui e houlen
* Ma varhuein ér groéz,
* O Jesus, me ven,
* En drespet d’em gloès,
* Gobér me fossibl
* Aveit reparein
* Ur vuhé terribl
* Passet é péhein.
* Jesus.
* Nepas, me hroaidur,
* N’er goulennan quet ;
* Mæs guet pligeadur,
* Hui ehué souffret
* Er hroézieu distér
* E zegassein d’oh,
* Ha beah ém hevér
* Carantéussoh.
* En inean.
* Salvér adorabl,
* Hui e bardon bean
* D’er peur miserabl
* Er fauteu brassan :
* É léh poén hemb fin
* Em boé méritet,
* Joé de virhuiquin
* Zou d’ein promettet.
* En inean.
* En nemb e refus
* D’oh é garanté,
* E zou hemb excus
* Én é zigaré ;
* Me ouil guet glahar,
* Rac n’hou cârér quet !
* Ah ! en nemb n’hou câr
* Revou milliguêt.
* Recueil Pourchasse.
# Jesus ar Zalver

| ◄ Madelez Doue | Jesus ar Zalver | Ar Bibl ► |
"Baron Jaouioz"
* 2.
* Jesus, Jesus eo ar Zalver,
* Deuit d’e gaout breman pec’her.
* Hen a roio deoc’h ar vuez
* Hag ar c’hras a zilvidigez.
* 3.
* Bet sonj er Zalver grasius.
* En em fizit holl en Jesus,
* Hag o po ’r joa hag ar vuez
* Dre he c’hras hag he drugarez.
* 4.
* Karit Jesus dreist pep tra.
* Roit holl ho kaloun dezhan;
* Rag hen a garas ac’hanomp
* Hag a c’houzanvas evid’omp.
# Jesus, courôn er Gùérhiésèd

| ◄ O Menéh gredus | Jesus, courôn er Gùérhiésèd | Guet joé mêlamb ► |
* Jesus, courôn er Gùérhiésèd,
* Gannet ag er Huérhiès Vari,
* Hemb n’hi dès collet hé gùérhtéd,
* Cleuet hur boéh, ni hou supli.
* Tro-ha-tro d’oh er gùérhiésèd,
* Avel boquetteu fourdelis,
* E gav, é héli ou frièd,
* Én ol léhieu, er baraouis.
* Ne vern de béh costé é het,
* Ind hou héli én ur gannein ;
* Ou chonj e zou guet-n-oh parpet,
* N’arsàuant quet a hou mêlein.
* Tad carantéus ha tinér,
* Reit græç d’hur horv ha d’hur sperèd
* Aveid hum hoarn é peb amzér
* Doh couciadur er péhèd.
* Nerh, inour, gloër, mêlation
* D’en Tad, d’er Mab, d’er Sperèd-glan,
* Un Doué hemb quin é tri person,
* Querclous ar en doar èl én nean.
* J. G.
# Ar pesketer hag ar pesk bihan

Oberennoù damheñvel pe handelvoù all zo ivez, gwelout Ar pesketaer hag ar pesk bihan.
| ◄ Ar gwin mad hag ar gwin fall | Lagad ar mestr  ► |
Peskik bihan a vezo braz,  Digant Doue m’en deuz ar c’hraz  Da veva eur pennadik c’hoas.  Da c’hortoz ’vad, pa’z eo paket  D’he daol enn dour me ne d-ann ket,  Rak em higen-me adarre  Ne ket lavaret e krogfe.
Eul lizennik, c’hoaz tamm lizen,  Voe paket gant eur pesketer  War aot eur ster. — « Kresk a zo, eme z-han, pa wel ar beskeden : » Setu ann tamm kenta euz eunn tamm frigousen.  » Gra, bihanik, diwar ar zeac’h  » Eul lammik krenn, eul lamm em zac’h. »  Neuze ’r peskik a lavaraz  Enn he iez, gwella ma c’hellaz :  — « Ha petra reoc’h-hu ac’hanoun ?  » Lost, penn hag all ker bihan ounn,  » Ne c’helloc’h gan-en-me stanka  » Toull ho kildant ar bihana.  » Gortozit ma vezinn lizen,  » Va faka c’hoaz rai hoc’h higen, » Hag eur c’hofek-bennag neuze am freno ker ; » E leac’h e vo red d’hoc’h ober kant tro d’ar ster,  » Evit kaout kant all euz va ment » Da ober eur pladad, pladad drein evel-kent ! »  — « Pladad drein, mad ! ’me ’r pesketer, Peskik, va mignounik, c’houi hag ho prezeger » A ielo er billik, kaer ho peuz lavaret,  » E-verr da noz e vioc’h fritet. » Del unan ! zo gwelloc’h eget daou as pezo : Ar c’henta a zo d’id ; ann eil, peur e vezo ?
# Ar pesketaer

Pa vez ar mor o kroza
Spontuz e kreiz ann noz,
Hag ann avel o c’houeza
Er menez hag er roz,
Greg ar Pesketaer nec’het,
O c’hortoz he zistro,
He c’halon hanter rannet,
A gred e vez maro !
Daoulinet war leur ann ti
Gand he bugaligou,
Dirag Doue o pedi.
Hag skuilla daelou,
E lavar enn eur grena :
« Gwerc’hez vad Gwir-Zikour,
Tan, avel, kurun a ra… Ma den zo war ann dour !
» Leverit eur gomz, Gwerc’hez,
Hag e vo sioul ar mor,
Ha kerkent, gant levenez,
Aman, war doull ann or,
Ar vamm hag ar vugale
Ann tad a vriato
Hag, anaoudek braz goude,
Gwerc’hez, ni ho meulo. »
Klevet eo bet he feden,
Setu ar Pesketaer
O tont d’ar red d’he lochen
Hag hen gleb ha zeder ;
Dizec’het eo ann daelou
Ha trec’het ar glac’har,
Biskoaz brasoc’h dudiou
Na oe war ann douar.
Evel-se bezomp, tud vad,
El laouenidigez,
Rak distro ec’h eo hon Tad,
Hon Tad a garantez ;
Deuet eo a berz Doue
Da zigas he spered,
Da rei grasou d’hon ene
Da dreuzi mor ar bed.
He groaz aour enn he gerc’hen
Hag enn he zorn he vaz,
He vintr gant-han war he benn
Evel ar Beleg-Braz,
D’ann holl e ro he vennoz
Enn hano ar Zalver,
Ha d’hon c’has d’ar baradoz
Ë tigas grasou kaer.
E Jeruzalem Jezuz
Gwechall pa errue,
Dirag-han ar bobl doujuz
Hosanna a gane ;
E Breiz ivez e kaner
D’ann Eskob Hosanna,
Gant plijadur hen gweler
Rak kalz a vad a ra.
Pa man hirie enn hon touez
Hon Eskob binniget
Ni a gan, zeder ivez,
Hag a gano bepred,
Meuleudi ha trugarez
D’Ezhan e peb amzer ;
Ni a zo he vugalez,
Tevel n’hellomb cher.
I.-M. Ar Iann.
# Ar pesketaer hag ar pesk bihan

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Ar pesqetaer hac ar pesq bihan, gant Pierre Désiré de Goësbriand ;
* Ar Pesq bian hac ar Pesqetaër, gant Guillaume Ricou ;
* Ar pesketer hag ar pesk bihan, gant Gab Milin
* Disput etre eur Pesketaer hag eur Pesk bihan, gant Job ar C’hamm (An Eün)